ANDREW WOMMACK EVANKELIUMIN ÄÄRELLÄ
Parempi tapa rukoilla. Osa 19/25
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Tänä vuonna on Charis-raamattu- koulun 20-vuotisjuhlavuosi.
Ole hyvä, Andrew.
Tervetuloa evankeliumin äärelle!
Jatkan opetussarjaa paremmasta tavasta rukoilla.
Olen laatinut aiheesta kirjoja.
Suomenkielinen kirja "Tie toimivaan rukoukseen" on TV7:n kustantama.
Aiheesta on myös englanninkielinen työkirja. Se on hyvä työkalu.
Herra on antanut sydämelleni opetuslapseuttamisen.
On tärkeää oppia nämä asiat itseään varten ja lisäksi jakaa muille.
Työkirja on ensisijaisesti sitä varten. Konsepti on yksinkertainen.
Olen lausunut useita radikaaleja väittämiä rukouksesta.
Kirjassa mainitaan väittämät, niiden perustelut ja keskustelukysymyksiä.
Ei anneta oikeita vastauksia, vaan pohditaan: Mitä uskot tästä?
Uskotko, että voit puhua vuorelle eikä vain puhua Jumalalle vuoresta?
Se herättää keskustelemaan ja etsimään vastauksia Raamatusta.
Työkirja soveltuu hyvin esimerkiksi pyhäkouluihin ja raamattupiireihin.
Se on hyvä työkalu, ja se on siunaus sinulle ja vetämällesi ryhmälle.
Opetus on saatavana myös DVD- ja CD-levyinä.
Olemme edenneet sarjan viimeiseen osioon, "Rukous on prosessi".
Herra näytti sen minulle jo vuosikymmeniä sitten.
Siitä on muodostunut elämässäni perustavanlaatuinen totuus.
Se on tärkeimpiä rukouksesta oppimiani asioita.
Toin esiin jo sarjan edellisissä jaksoissa, -
että rukouksen ensisijainen tarkoitus on rakastaa ja ylistää Jumalaa -
ja viettää aikaa Hänen yhteydessään.
Rukouspyynnöt ovat rukouselämästä vain pieni osa.
Minusta on tärkeää keskittyä tähän asiaan.
Tänään aion puhua siitä, miten ottaa vastaan Jumalalta.
Miten saada tarpeet täytetyksi ja vastauksia rukouksiin.
Se ei kuitenkaan ole rukouksen tärkein osa. Se on vain yksi osa.
Joh. 16:24: "...anokaa, niin te saatte, että teidän ilonne olisi täydellinen."
Pyytämisessä ja vastaanottamisessa ei ole mitään vikaa.
Tärkeysjärjestys pitää olla kunnossa.
Kun ylistämme ja rakastamme Herraa, olemme Hänen yhteydessään, -
ja etsimme ensin Jumalan valtakuntaa, -
kaikki muukin meille annetaan, Matt. 6:33.
Hän puhuu siinä vaatteista, ruoasta ja asunnosta.
Fyysiset tarpeet täyttyvät siinä sivutuotteena.
Valtaosa ei etsi ensin Jumalan valtakuntaa ja vanhurskautta.
Heille on tärkeintä ruoka, asunto ja muu.
Silloin siitä tulee vaikeaa kamppailua.
Mutta jos järjestys on oikea, kaikki nämä siunaukset vain virtaavat -
eikä niistä tarvitse kamppailla.
Tahdon keskittyä tähän, ennen kuin opetan rukousvastausten saamisesta.
Aivan ensin sanon, että asiat täytyy pitää oikeassa tärkeysjärjestyksessä.
Jos Jumala ja Hänen valtakuntansa ovat ykkösenä, -
muut asiat tulevat sivutuotteena.
Avataan Luuk. 11. Käsittelin katkelmaa jo puhuessani henkilöstä, -
joka tarvitsi ruokaa yösydännä saapuneelle vieraalleen.
Henkilö kysyi apua ystävältään, joka sanoi: "Minä jo nukun. Mene pois."
Katkelmaa on opetettu väärin, että Jumalalta pitää kärttää.
Jumala tarkoitti kuitenkin päinvastoin, ettei kukaan kohtele ystävää niin, -
joten ei Jumalakaan epäröi täyttää tarpeitamme.
Jeesus lupaa, että Jumala toimii viipymättä ja vastaa rukouksiimme.
Palataanpa vielä asiayhteyteen.
Hän sanoo Luuk. 11:9:ssä: "Niinpä minäkin sanon teille: -
anokaa, niin teille annetaan; etsikää, niin te löydätte; -
kolkuttakaa, niin teille avataan."
Jumala sanoo, ettei Hän ole sellainen "ystävä", -
joka ei viitsi nousta antamaan.
Hän sanoo, että jos Häneltä pyydetään, Hän antaa.
Jos kolkutatte, Hän avaa. Jos etsitte, te löydätte. Siis vastakohta.
Siksi painotan tätä jaetta. Kun me pyydämme, meille annetaan.
Kun etsimme, me löydämme. Kun kolkutamme, meille avataan.
Mutta kovin monet eivät usko tätä jaetta, -
pääasiassa koska he ovat pyytäneet jotain, mutta se ei toteutunut.
He ovat etsineet elämässään jotain mutta eivät ole löytäneet.
He ovat kolkuttaneet ja pyytäneet Jumalalta jotain saamatta sitä.
Omassa elämässäkin on niitä hetkiä.
Kun olin lapsi, isäni sairastui ja oli monta kuukautta sairaalassa.
Rukoilin joka päivä ja uskoin, että hän paranee.
Järkytyin, kun hän kuoli muutama päivä 12. syntymäpäiväni jälkeen.
Omassa elämässäni on ollut tilanteita, että olen rukoillut vastausta saamatta.
Olin erään kuolevan tytön vieressä, kun hän tukehtui omaan vereensä.
Rukoilin kaksi tuntia, että hän heräisi kuolleista. Hän ei herännyt.
Eräs pikkuvauva kuoli syliini. Rukoilin pari tuntia. Hän ei vironnut eloon.
Ainakin neljä henkilöä, joiden puolesta rukoilin, kuoli eikä palannut henkiin, -
ennen kuin todistin ensimmäisen kuolleista heräämisen.
Nyt olen todistanut neljä kuolleista heräämistä.
Olen rukoillut asioiden puolesta saamatta vastausta.
Surullinen tosiasia on se, että valtaosa uskoo enemmän olosuhteisiinsa -
kuin Jumalan Sanaan.
Tässä todetaan: Anokaa niin teille annetaan.
Olen anonut, mutta rukoukseni ei toteutunut.
Tarkoittaako se, ettei tämä toimi?
Aion nyt todeta ja selittää, -
että Jumala on vastannut kaikkiin rukouksiin, jotka ovat Sanan mukaisia.
Se on ainoa vaatimus.
Jaak. 4:ssä sanotaan: "Te anotte, ettekä saa, -
sentähden että anotte kelvottomasti, kuluttaaksenne sen himoissanne."
1. Joh. 5:14―15: "Ja tämä on se uskallus, joka meillä on häneen, -
että jos me jotakin anomme hänen tahtonsa mukaan, niin hän kuulee [...]
mitä ikinä anommekin, niin tiedämme, että meillä myös on kaikki se, -
mitä olemme häneltä anoneet." Emme siis voi rukoilla mitä tahansa.
Sen täytyy olla Jumalan tahdon mukaista.
Jos haluat vaihtaa puolisoa koska himoat jotakuta toista, -
Jumala ei auta siinä, sillä se on Hänen tahtonsa vastaista.
Hän ei salli aviorikosta.
Et voi ryöstää pankkia ja rukoilla siihen apua Jumalalta, -
sillä Hän ei salli varastamista.
Rukouksen pitää olla Jumalan tahdon mukainen.
Kun rukous perustuu Jumalan Sanan lupaukseen, -
Jumala on jo vastannut siihen.
Joku ajattelee nyt: "Ei vastannut. Voin näyttää sinulle henkilön haudan.
Voin näyttää häätömääräyksen tai auton ulosmittausmääräyksen.
Rukoilin, mutta rukous ei toteutunut."
Aion nyt todeta jotain, ja tulevat jaksot todennäköisesti perustelen sitä.
Jumala on Henki. Joh. 4:24 sanoo niin.
Jumala toimii hengellisessä ulottuvuudessa.
Se, näetkö Jumalan tekoja -
tai näetkö Jumalan vastausten ilmenevän fyysisessä maailmassa, -
ei niinkään ole merkki siitä, onko Jumala antanut, -
kuin siitä, oletko osannut ottaa vastaan.
Asioita mutkistaa vielä se, että meillä on vihollinen, paholainen.
Joskus saatamme olla vastaanottavaisia ja toimia uskossa, -
mutta meitä painostaa demonivoima, jota pitää vastustaa auktoriteetilla.
Mutta muistutan Raamatun Sanasta: Jumala vastaa rukouksiin.
Jumala antaa, kun pyydämme Hänen tahtonsa mukaisesti.
Kun etsimme, me löydämme. Kun kolkutamme, meille avataan.
Minua todella hämmästyttää, että kristinuskosta on tullut jotain, -
jossa ekspertit selittelevät, miksei Sana enää tarkoita mitä se sanoo.
Jotkut sanovat tästäkin jakeesta: "Jumala vastaa, ja joskus se on "ei".
Kuitenkin 2. Kor. 1:20 sanoo, -
että Jumalan lupaukset ovat Hänessä niin ja aamen.
Jumala ei vastaa: "Ei".
Hän voi sanoa "ei" johonkin, mikä ei ole Hänen tahtonsa.
Saatat pyytää vaimoa vaihtoon, mutta se ei ole Jumalan tahto.
Mutta kaikki Jumalan lupaukset Sanassa ovat niin ja aamen.
Jumala ei sano "Ei." Mutta ihmiset selittelevät kaikenlaista.
"Ehkä Jumala ei parantanut sinua, koska Hän haluaa opettaa jotain."
"Ehkä Hän näin murtaa sinut." Kaikenlaisia selittelyjä.
Olemme mestareita keksimään tekosyitä, miksei Sana toimi.
Kun sanotaan: "Jokainen anova saa", se tarkoittaa tismalleen sitä.
Jae edellä: "anokaa, niin teille annetaan; etsikää, niin te löydätte; -
kolkuttakaa, niin teille avataan."
J. 10: "Sillä jokainen anova saa, -
ja etsivä löytää, ja kolkuttavalle avataan."
Tässä sanotaan: "jokainen".
Jotkut sanovat: "Kyllä tämä toimii sinulla tai papistolla, -
mutta en ole pyhimys enkä ammattikristitty."
He vertaavat itseään muihin. Kerron, mitä Jumala on tehnyt elämässäni.
He sanovat: "Kyllä se sinulla toimii, mutta ei minulla."
Tässä sanotaan: "Jokainen anova saa."
Jotkut ajattelevat nyt: "Ymmärrän, mutta kävi näin. Mitä sanot siihen?
Olisinko voinut saada mutta en saanut?
Jos kokemukseni on tämä, miten voit sanoa, että Jumala vastasi minulle?"
Sillä Jumala toimii hengellisessä ulottuvuudessa.
Se, tuleeko Jumalan teko fyysiseen maailmaan, -
ei riipu Jumalasta eikä Hänen uskollisuudestaan, -
vaan meistä, osaammeko ottaa vastaan.
Tätä voisi verrata televisiosignaaliin.
Valtaosa katsoo tätä televisiosta, osa internetistä.
Signaalit kulkevat ilmassa.
Tiesitpä sitä tai et, ympärilläsi on jatkuvasti tv- ja radiosignaaleja.
Niitä on runsaasti, mutta et näe etkä kuule niitä.
Silti ne ovat läsnä.
Kun avaat television, kytket johdot ja virität sen, -
lähetys ei ala silloin vaan se on jo käynnissä.
TV-kanava lähettää ohjelmaa ympäri vuorokauden.
Et aina näe sitä, koska et ota vastaan signaalia.
Signaali on toisessa ulottuvuudessa.
Et pysty hyödyntämään sitä, ennen kuin sinulla on vastaanotin, -
joka nappaa signaalin ja muuntaa sen kuva- ja äänimuotoon.
Sitten sen voi nähdä ja kuulla. Mutta signaali on läsnä kaiken aikaa.
Jos televisiossa ei ole kuvaa, et soita kanavalle -
ja epäile, onko kanavan lähetys poikki.
Aivan ensimmäisenä tarkistat vastaanottimen.
Valtaosa uskoo enemmän televisiokanavaan kuin Jumalaan.
Jos rukoilemme jotain, mutta se ei toteudu, ajattelemme välittömästi: -
"Jumala ei antanut. Jumalan lähetys pätkii."
Tosiasia on, että Jumalan lähetys ei pätki. Vastaanottimesi voi olla rikki.
Voi olla, ettet osaa vastaanottaa Jumalalta.
Ellemme saa välittömästi vastausta rukoiltuamme, epäilemme Jumalaa.
Jos avaat television eikä kuvaa näy, -
et ensimmäisenä etsi vikaa tv-kanavasta vaan vastaanottimesta.
Yritän muuttaa ajatteluanne, jotta tietäisitte, että Jumala on uskollinen,-
aivan kuten sanotaan: Jos olette anoneet, Jumala on jo antanut.
Jos kolkutit tai etsit, sait sen jo.
Jokaiselle anovalle Jumala antaa.
Se, näetkö, tunnetko tai kosketatko tai tuleeko se konkretiaksi, -
ei ole merkki siitä, antoiko Jumala, vaan siitä, osasitko ottaa vastaan.
Se on raju väittämä. Tiedän, että se on monille kova pala.
Olemme niin lihallisia ja aistiemme hallitsemia, -
että ajattelemme: "Jumala on Kaikkivaltias.
Jos Hän haluaisi, että paranen, Hän voisi parantaa minut. Antaa rahaa."
Ellemme heti näe sitä, alamme automaattisesti epäillä, -
sillä emme ymmärrä, että Jumala on Henki -
ja Hän toimii henkiulottuvuudessa.
Sarjan loppuosion nimi on "Rukous on prosessi". Valtaosa ei usko sitä.
He ajattelevat, että Jumala voi vain napsauttaa sormiaan ja se toteutuu.
Mutta monet rukousvastaukset tulevat ihmisten kautta.
Jos anomme esimerkiksi rahaa, Jumala ei väärennä seteleitä.
Hän ei väärennä rahaa. Se on laitonta.
Hän ei tee rahaa ja täytä sillä taskujasi. Hän käyttää ihmisiä.
Luuk. 6:38: "Antakaa, niin teille annetaan. Hyvä mitta, sullottu, -
pudistettu ja kukkurainen, annetaan teidän helmaanne".
Jumala käyttää ihmisiä. Jos minun on määrä vaurastua, -
Jumala vaurastuttaa minua ihmisten kautta, joten se on prosessi.
Jos pyydän vaurautta, Jumala antaa sitä, mutta Hän puhuu siitä ihmisille.
Itse olen sananpalvelija. Saan elannon julistamalla Jumalan Sanaa.
Moni raamatunjae puhuu siitä. Siinä Jumala käyttää ihmisiä.
Oli aika, jolloin rahapulassa ajattelin: "Jumala, mikä on vialla?
Mikset täytä tarpeitani?"
Tajusin lopulta, ettei kyse ollut siitä, että Jumala täyttää tarpeeni, -
vaan siitä, että Hän käyttää ihmisiä.
Esimerkkinä käyvät Jim Bakerin ja Jimmy Swaggartin oikeudenkäynnit -
joskus 1980-luvulla. Jim Baker joutui vankilaan.
Jimmy Swaggart jäi kiinni vierailtuaan prostituoidun luona.
Siitä seurasi heti, että ihmiset ajattelivat: -
"Julkkissaarnaajat ovat huijareita. He saarnaavat yhtä ja tekevät toisin."
Kun nämä asiat tulivat julkisuuteen, -
tuloni putosivat yli 40 000 dollaria kuussa sen kesän aikana, -
kun näiden kahden teot paljastuivat.
Ensimmäinen reaktioni oli: "Jumala, miksi teit tämän?
Minä etsin sinua. Minä uskon. Teen kaikkeni."
Sitten tajusin, ettei se ollut Jumala, joka pienensi tulojani.
Jumala käyttää ihmisiä. Kun ihmiset näkivät, -
että kaksi kristillistä mediahenkilöä eivät eläneet niin kuin saarnasivat, -
he laittoivat kaikki samaan nippuun ja lakkasivat lahjoittamasta.
Siinä Colorado Springsin seurakunnassa, jossa käyn, -
pastori nousi puhumaan monituhatpäiselle kuulijakunnalle.
Siinä on yli kymmenentuhatta jäsentä.
Pastori sanoi: "Tämän vuoksi tulisi lahjoittaa vain paikallisseurakunnalle."
Paikallisseurakunta päättää sitten yhdessä varojen käytöstä.
Tämä pastori ja monet muut pitivät näin päänsä pinnalla.
Joka tapauksessa tuloni siis tippuivat monta kuukautta 40 000 USD:llä.
Ei siksi, että Jumala lopetti antamisen, vaan ihmiset lakkasivat vastaamasta.
Jumala täyttää tarpeeni ihmisten kautta.
Nyt tiedän, että rukoilen ja luotan Jumalaan ja Hän täyttää tarpeeni, -
mutta Hän ei pudota seteleitä taivaasta.
Hän ei paina minulle uutta rahaa.
Hän käyttää ihmisiä.
2. Kor. kirje opettaa, että sanan julistajien tulisi saada siitä elanto.
Se on suhteellista. Puhun miljoonille ihmisille. Teemme paljon isoja asioita.
Rakennamme raamattukoulun kampusta. Maailmanlaajuinen tv-työ.
Se vaatii paljon rahaa. Koska tavoitan niin paljon ihmisiä, -
Jumala puhuu ihmisten sydämiin, ja he lahjoittavat ja tarpeeni täyttyvät.
Elleivät tarpeeni täyty, syitä voi olla kaksi.
Joko teen jotain, mitä Jumala ei ole käskenyt. Hän ei anna rahaa johonkin,
mikä ei ole Hänen tahtonsa. Tai jos seuraan Jumalan tahtoa, -
tarvitaan ihmisiä, jotka tekevät yhteistyötä Jumalan kanssa.
Nämä rahat eivät tule taskuistani. Minulla ei ole sellaisia rahoja.
Jumalan pitää puhua ihmisille. Toivottavasti ymmärrätte tämän.
Kun rukoilen ja uskon johonkin, Jumala toimii, -
mutta Hän toimii ihmisten kautta.
Talouteni riippuu loppukädessä Jumalasta mutta myös ihmisistä, -
joille Jumala puhuu.
Muistan tilanteen, kun Jamie ja minä vasta aloittelimme palvelutyötä.
Joskus periaatteet on helpompi tajuta, kun työ on vielä pientä.
Tilanteemme oli se, että kuukausivuokramme oli sata dollaria.
Uskoimme, että saamme Jumalalta 120 dollaria -
sata dollaria vuokraan ja 20 dollaria uhriin.
Vuokrani olivat kolme viikkoa rästissä.
Lupasin vuokraemännälle heti ensimmäisenä päivänä, että maksan.
Sanoin, että maksan kyllä, mutta nyt meillä ei ole rahaa.
Hän oli kärsivällinen. Kun sitä jatkui kolme viikkoa, hän hyökkäsi: -
"Mikä sananpalvelija sinäkin olet. Olet huijari ja valehtelija."
Se tuntui todella kurjalta. Rukoilin: "Jumala, en ymmärrä!"
Sinä samana päivänä, kun vuokraemäntä ryöpytti minua, -
eräs nainen soitti ja halusi viedä meidät ulos syömään.
Emme olleet syöneet viikkoihin.
Ei ollut rahaa vuokraan, joten emme voineet ostaa ruokaakaan.
Halusin maksaa laskut ensin.
Nainen vei meidät syömään ja lisäksi antoi minulle 120 dollarin šekin.
Se oli juuri se sama summa, johon uskoin.
Vaikka se oli siunaus, kyselin Herralta: "Miksi kolme viikkoa myöhässä?
Olisit kaiketi voinut antaa rahan aiemmin?"
En sanonut sitä ääneen. Mutta samassa tämä nainen sanoi: -
"Halusin antaa rahan jo neljä viikkoa sitten.
Jumala puhui tästä jo kuukausi sitten.
Olen aina antanut vain seurakunnalle.
Epäröin antaa rahaa sinulle, yksityishenkilölle.
Olen rukoillut asiaa neljä viikkoa. Nyt tiedän, että se on Jumalasta."
Tiedätkö, mitä ajattelin? "Jumala, Sinä olit uskollinen.
Vastasit rukoukseeni jo ennen vuokranmaksupäivää. Puhuit naiselle.
Sinä kyllä toimit. Halusit auttaa tämän henkilön kautta, -
ja hän epäröi antaa rahaa yksityishenkilölle."
Niin saatana esti sen. Mutta Jumala puhui, ja tarve täyttyi.
Kun vuokrani jäi rästiin seuraavan kerran, minä muistin sen.
Olin äitini luona silloin maalaamassa hänen taloaan.
Maalatessani rukoilin: "Jumala, tiedän, että olet jo puhunut jollekulle.
Olet täyttänyt jo tarpeeni tämän henkilön kautta.
Kuka se onkin, rukoilen, että kaikki esteet väistyvät."
Se on pitkä tarina, mutta minulla oli vuosikymmen aiemmin ollut opettaja.
Äitini oli opettaja. Hän tapasi tämän kollegan. Tämä kysyi kuulumisiani.
Äiti kertoi, että teen täysiaikaista palvelutyötä ja toimin pastorina.
Opettaja sanoi, että hän oli halunnut antaa minulle šekin, 300 dollaria.
Hän pyysi äitiäni välittämään sen minulle, kun hän näkee minua.
Äiti antoi šekin minulle.
Jumala täytti tarpeeni kolmessa päivässä, ei kolmessa viikossa.
Jumala ei muuttunut. Ihminen oli vain auliimpi.
Jumala käyttää ihmisiä. Kun ymmärsin sen ja rukoilin, -
Jumala toi äitini ja opettajan yhteen. Kiitos Jumalalle, tarve täyttyi.
Huolimatta siitä, mitä näet tai koet, Jumala vastaa rukouksiisi, -
mutta vaaditaan prosessia, jotta Jumalan työ tulee näkyviin.
Aika on loppumassa. Jatkamme ensi jaksoissa.
Hanki kirja käsiisi.
Meillä on työkirja ja opetuslevyjä.
Ne olevat todella hyödyksi. Kuunnellaan mainokset, ja tee tilaus.
Luin kirjan ja otin auktoriteetin silmieni yli.
Kävin näöntarkastuksessa. Lääkäri sanoi, että näköni on normaali.
Andrew'n koko opetussarja rukouksesta on saatavana -
viiden CD-levyn pakettina. Sarjan voi tilata myös DVD-levyinä.
Suomenkielinen kirja "Tie toimivaan rukoukseen" on TV7:n kustantama.
Saatavana on myös englanninkielinen työkirja -
avuksi itsenäiseen opiskeluun.
Työkirja sopii myös pienryhmille ja pyhäkouluihin.
Lisäksi voit tulostaa opetuksen rungon ja raamatunkohdat -
työkirjan mukana tulevalta CD-levyltä.
Saat materiaalit haluamasi suuruista rahalahjaa vastaan.
Sarjaa voi myös kuunnella ilmaiseksi kotisivuiltamme.
Mene osoitteeseen www.awmi.net ja valitse Today's TV Offer.
Näet eri tapoja saada materiaalit.
Sarjan viidennen osan nimi on "Rukous on prosessi".
Soita tai kirjoita. Saat sen haluamasi suuruista rahalahjaa vastaan.
Rohkaisemme kaikkia antamaan, mutta jos sinulla ei ole varaa, -
saat viitososan ilmaiseksi.
Voit tilata materiaaleja nettisivujemme kautta -
tai kirjoittamalla meille.
Voit tilata materiaaleja puhelimitse. Palvelunumeromme näkyy ruudulla.
Linjat ovat auki arkisin klo 4:30―21:30 (MST).
Kiitämme lahjastasi! Toivomme kuulevamme sinusta jo tänään.
AWMI ja Charis-raamattukoulu tarjoavat yhdessä paikan, -
jossa haavoittuneet voivat eheytyä -
ja kapinallisuutta kantavalle avautuu uusi sivu.
Olin hyvin rikkinäinen ihminen.
Minulla oli monia menneisyyden haavoja ja traumoja.
Susan tutustui AWMI-järjestöön Virginiassa asuessaan.
Hän näki ystävän luona Parantumismatkoja 1 -videon.
Ystävä näytti meille videon Hannah Terradezin paranemisesta.
Katsoin sen. Mahtavinta oli, että heti ensiminuuteilla sanoin: -
"Tämä se on.
Tätä olen etsinyt."
Asiat, joita täällä olen oppinut, -
ovat ehdottomasti muuttaneet elämäni täysin.
En ole lainkaan se sama henkilö kuin tänne tullessa.
Ilman tänne tuloani tätä ei olisi tapahtunut.
Susan on yksi esimerkki, miten Andrew Wommackin mediatyö -
ja Charis-raamattukoulu tukevat toisiaan.
Täällä haavoittuneet voivat eheytyä -
tai kapinallisuutta kantavalle voi aueta uusi sivu.
En olisi pystynyt tähän yksin.
Sen teki Jumala minussa.
AWMI-järjestö ja Charis-raamattukoulu -
muuttamassa ihmisten elämää ja maailmaa.
Seuraa minua Facebookissa, Twitterissä, Instagramissa -
sosiaalisessa mediassa.
Se on uutta minulle. Työntekijäni yrittävät vetää minut 2000-luvulle.
Meillä on jo 138 000 tykkäystä, mitä ne ovatkin, Facebookissa.
Julkaisujemme avulla pysyt perillä järjestömme tapahtumista.
Seuraa meitä. Ruudulla näkyy nyt numero, yhteystieto, mikä lie.
Seuraa meitä Facebookissa, Instagramissa ja Twitterissä.
Suomennos: Marianne Tenetz